રાહત ટુકડીઓનાં વાહનો પર બૅનર્સ અને ઝંડા હતા. તેમાં ક્ષત્રિય-ઠાકોર સેના અને રાષ્ટ્રીય સ્વયંસેવક સંઘ સહુથી વધુ નજરે પડી રહ્યાં હતાં. સ્થાનિક લોકો રાહત સામગ્રીનો ઇન્કાર કરી રહ્યા હોય તેવું ઘણી જગ્યાએ જોવા મળ્યું કારણ કે એ તેમને એ તબક્કે પૂરતા પ્રમાણમાં મળી ચૂકી હતી. નાતજાતના ભેદભાવ અને પૂર્વગ્રહો અકબંધ હતા. તે પૂરનાં પાણીમાં તે ધોવાયા ન હતા કે તે કીચડ હેઠળ દટાયા ન હતા. સ્થાનિક લોકો પણ મુલાકાતીઓની, અને ઘણી વખત રાહત ટુકડીના કાર્યકર્તાઓની પણ નાતજાત પૂછતા હતા.